|  |
| --- |
| Įgaliotųjų vartotojų asociacijų išlaidų apmokėjimo ir įgyvendinamų vartotojų apsaugos projektų atrankos bei finansavimo taisyklių 8 priedas |

**(Išlaidų apmokėjimo ir finansavimo skyrimo sutarties forma)**

**IŠLAIDŲ APMOKĖJIMO IR FINANSAVIMO SKYRIMO sutartiS**

20\_\_ m. \_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_

*(sudarymo vieta)*

Valstybinė vartotojų teisių apsaugos tarnyba, atstovaujama direktoriaus

, veikiančio pagal Valstybinės vartotojų teisių apsaugos tarnybos

(vardas, pavardė)

nuostatus, patvirtintus Lietuvos Respublikos Vyriausybės 2015 m. gruodžio 23 d. nutarimu Nr. 1333 „Dėl Valstybinės vartotojų teisių apsaugos tarnybos nuostatų patvirtinimo“ (toliau – Tarnyba), ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(įgaliotoji vartotojų asociacija)*

atstovaujama ,

*(vardas, pavardė)*

veikiančio pagal ,

*(teisinis atstovavimo pagrindas)*

toliau kartu vadinamos – Šalimis, o atskirai – Šalimi, sudaro šią

(*finansavimo paskirtis pagal* *Įgaliotųjų vartotojų asociacijų išlaidų apmokėjimo ir įgyvendinamų vartotojų apsaugos projektų atrankos bei finansavimo taisyklių (toliau – Taisyklės) 5 punktą)*

sutartį (toliau – Sutartis):

**I. Sutarties dalykas IR TERMINAI**

1. Tarnyba Sutartimi įsipareigoja pervesti Sutarties 2 punkte nurodytą valstybės lėšų sumą (toliau – lėšos) į įgaliotosios vartotojų asociacijos banke, kitoje mokėjimo ar kredito įstaigoje esančią sąskaitą įgaliotosios vartotojų asociacijos 20\_\_ metais vykdomai

(*finansavimo paskirtis pagal Taisyklių 5 punktą*

veiklai / projektui įgyvendinti (toliau – finansuojama veikla / projektas), o įgaliotoji vartotojų asociacija įsipareigoja naudoti šias lėšas, atsiskaityti už jų panaudojimą Sutartyje nustatyta tvarka ir įgyvendinti Sutartyje numatytas veiklas.

2. Vadovaujantis Lietuvos Respublikos teisingumo ministerijos kanclerio 20\_\_ m. \_\_\_\_\_\_\_\_\_\_\_ \_\_\_ d. potvarkiu Nr. \_\_\_\_\_, įgaliotajai vartotojų asociacijai skiriama lėšų suma – \_\_\_\_\_\_\_\_\_\_\_ (suma žodžiais) \_\_\_\_\_\_\_\_\_\_\_\_\_\_\_\_\_\_ Eur.

3. Finansuojamos veiklos / projekto trukmė (pradžia, pabaiga) .

4. Finansuojamos veiklos / projekto įgyvendinimas

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Veiklos apibūdinimas | Įgyvendinimo vieta | Vykdytojas | Įgyvendinimo laikas (ketvirčiais) | Numatomos išlaidos (Eur) | Finansavimo šaltinis |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**II. Šalių TEISĖS IR PAREIGOS**

5. Tarnyba įsipareigoja:

5.1. pervesti 2 punkte nurodytą lėšų sumą į įgaliotosios vartotojų asociacijos nurodytą sąskaitą banke, kitoje mokėjimo ar kredito įstaigoje;

5.2. per 5 darbo dienas nuo Sutarties pasirašymo dienos į įgaliotosios vartotojų asociacijos sąskaitą banke, kitoje mokėjimo ar kredito įstaigoje pervesti:

5.2.1. avansu 50 procentų viso finansavimo, skirto įgaliotajai vartotojų asociacijai projektui įgyvendinti;

5.2.2 avansu 100 procentų įgaliotajai vartotojų asociacijai skirto finansavimo bylos išlaidoms apmokėti už paraiškoje dėl bylos išlaidų apmokėjimo nurodytus jau atliktus ir planuojamus atlikti veiksmus;

5.2.3. kas ketvirtį avansu po 25 proc. finansavimo, skirto įgaliotajai vartotojų asociacijai išlaidoms, susijusioms su vartojimo ginčų neteisminio sprendimo procedūros veiksmų atlikimu, apmokėti.

6. Tarnyba turi teisę bet kada paprašyti įgaliotosios vartotojų asociacijos per nustatytą terminą pateikti informaciją apie skirto finansavimo panaudojimą ir finansuojamos veiklos / projekto įgyvendinimo eigą.

7. Įgaliotoji vartotojų asociacija įsipareigoja:

7.1. įgyvendinti finansuojamą veiklą / projektą iki Sutarties 3 punkte nurodytos finansuojamos veiklos / projekto įgyvendinimo pabaigos datos;

7.2. gautas lėšas naudoti tik pagal tikslinę paskirtį, nurodytą Sutarties 1 punkte;

7.3. užtikrinti finansuojamos veiklos / projekto sąmatos dalies, kuri nepadengiama pagal šią Sutartį suteiktomis lėšomis, finansavimą iš kitų šaltinių;

7.4. įgaliotoji vartotojų asociacija, kuriai apmokamos Taisyklių 5.1.3 papunktyje numatytos išlaidos, privalo kiekvienam ketvirčiui pasibaigus iki kito ketvirčio pirmojo mėnesio 5 dienos Valstybinei vartotojų teisių apsaugos tarnybai pateikti ketvirčio ataskaitą už vartojimo ginčų neteisminio sprendimo atliktus veiksmus ir tam panaudotas lėšas pagal Taisyklių 9 priede nurodytą išlaidų apmokėjimo ir projekto įgyvendinimo ataskaitos formą (toliau – ataskaita);

7.5. per 14 kalendorinių dienų nuo finansuojamos veiklos / projekto pabaigos datos, nurodytos Sutarties 3 punkte, Taisyklių nustatyta tvarka pateikti Tarnybai ataskaitą (elektronine forma), kurią per mėnesį nuo jos gavimo dienos patvirtina arba kurios nepatvirtina Tarnyba. Parengus šią ataskaitą, ne vėliau kaip iki jos pateikimo Tarnybai dienos paskelbti ją įgaliotosios vartotojų asociacijos interneto svetainėje;

7.6. Tarnybai reikalaujant, pateikti informaciją apie skirto finansavimo panaudojimą ir finansuojamos veiklos / projekto įgyvendinimo eigą;

7.7. nepanaudotas lėšas grąžinti Tarnybai per 14 kalendorinių dienų nuo finansuojamos veiklos / projekto įgyvendinimo pabaigos datos, nurodytos Sutarties 3 punkte;

7.8. grąžinti ne pagal tikslinę paskirtį panaudotas lėšas, Tarnybai nepatvirtinus Sutarties 7.5 punkte nurodytos ataskaitos arba nutraukus Sutartį;

7.9. viešai skelbti, kad įgaliotosios vartotojų asociacijos finansuojama veikla / projektas įgyvendinami iš Lietuvos Respublikos valstybės biudžeto lėšų.

8. Šalys įsipareigoja keistis informacija, reikalinga Sutarčiai vykdyti.

**III. Atsakomybė ir ginčų sprendimo tvarka**

9. Tarnyba turi teisę vienašališkai nutraukti Sutartį:

9.1. nustačiusi esminių Sutarties pažeidimų;

9.2. jei įgaliotoji vartotojų asociacija skirtas lėšas naudoja ne pagal tikslinę paskirtį;

9.3. jei įgaliotoji vartotojų asociacija Taisyklių nustatyta tvarka neatsiskaitė už gautas lėšas.

10. Paaiškėjus 9 punkte nurodytoms aplinkybėms, Tarnyba likus 10 darbo dienų iki Sutarties nutraukimo dienos apie tai informuoja įgaliotąją vartotojų asociaciją.

11. Nutraukus sutartį, įgaliotoji vartotojų asociacija per mėnesį privalo grąžinti Tarnybai ne pagal tikslinę paskirtį panaudotas lėšas ir (ar) lėšas, už kurias neatsiskaitė Taisyklių nustatyta tvarka. Sutartį nutraukus pagal sutarties 9.1 punktą, įgaliotoji vartotojų asociacija privalo grąžinti visą skirtų lėšų sumą.

12. Ginčai dėl Sutarties vykdymo sprendžiami Šalių susitarimu, o nesusitarus – Lietuvos Respublikos įstatymų nustatyta tvarka.

13. Jeigu viena iš šalių dėl nenumatytų priežasčių negali įvykdyti kurio nors pagal Sutartį prisiimto įsipareigojimo, ji nedelsdama raštu kreipiasi į kitą Šalį dėl Sutarties papildymo, pakeitimo ar nutraukimo.

**IV. baigiamosios nuostatos**

14. Sutartis įsigalioja nuo jos pasirašymo dienos.

15. Sutartis abiejų Šalių susitarimu gali būti raštu pakeičiama ar papildoma.

16. Sutartis pasibaigia, kai yra įvykdoma arba nutraukiama Sutartyje nurodytais atvejais.

17. Sutartis sudaroma dviem egzemplioriais lietuvių kalba, turinčiais vienodą teisinę galią, po vieną egzempliorių kiekvienai Šaliai. Kiekvienas Sutarties lapas pasirašomas šalių.

18. Įgaliotosios vartotojų asociacijos paraiška ir jos priedai yra neatskiriama sutarties dalis.

**V. šalių adresai ir rekvizitai**

|  |  |
| --- | --- |
| Valstybinė vartotojų teisių apsaugos tarnyba  Kodas 188770044  Vilniaus g. 25, 01119 Vilnius  a. s. LT 597044060001527853  AB SEB bankas  Banko kodas 70440  Tel. (8 5) 262 6751  Faks. (8 5) 279 1466 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (įgaliotosios vartotojų asociacijos pavadinimas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (kodas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (adresas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (banko, mokėjimo ar kredito įstaigos rekvizitai)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (s. Nr.)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (tel.)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (el. paštas) |
| Valstybinės vartotojų teisių apsaugos tarnybos direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė) (parašas)  A. V. | Įgaliotosios vartotojų asociacijos vadovas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė) (parašas) |

\_\_\_\_\_\_\_\_\_\_\_\_\_\_\_